  Z A P I S N I K

32. sjednice Vijeća Mjesnog odbora Petruševec, 
održane 28. prosinca 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 30. sjednice Vijeća Mjesnog odbora Patruševec. 
S obzirom da nema dodatnih primjedbi, Vijeće jednoglasno verificira zapisnik s 31. sjednice.  
Na prijedlog predsjednika i provedenog glasovanja
Vijeće jednoglasno utvrđuje
D N E V N I     R  E D

1. Donošenje Financijskog plana Mjesnog odbora Petruševec za 2024.
2. Donošenje Plana malih komunalnih akcija Mjesnog odbora Petruševec za 2024.
3. Korištenje prostora MS Petruševec.
4. Aktualna komunalna problematika
5. Razno: izvješća, pitanja i  prijedlozi

Ad 1.) Donošenje Financijskog plana Mjesnog odbora Petruševec za 2024.

Članovi Vijeća primili su prijedlog  Financijskog plana Mjesnog odbora Petruševec za 2024. uz poziv za sjednicu. 

Nakon kratke rasprave Vijeće jednoglasno donosi 


FINANCIJSKI PLAN
Mjesnog Odbora Petruševec
za 2024.

Članak 1.
Financijski plan Mjesnog odbora Petruševec za 2024. (dalje u tekstu: Plan) sastoji se od:

PRIHODA:									61.560,00 €
RASHODA:									61.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	61.560,00

	6711
	PRIHODI ZA FINANCIRANJE RASHODA POSLOVANJA
	61.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	61.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	49.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	49.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



		Ad 2.) Donošenje Plana malih komunalnih akcija Mjesnog odbora Petruševec za 2024.
		Predsjednik Vijeća, Kristijan Rašić  napominje da su dobili  materijale za donošenje Plana malih komunalnih akcija Mjesnog odbora Petruševec za 2024.
Otvara raspravu:
Nakon kratke rasprave Vijeće jednoglasno donosi

Plan malih komunalnih akcija
Mjesnog odbora Petruševec za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Petruševec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 49.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.


Ad 3.) Korištenje prostora MS Petruševec.

Predsjednik Vijeća, Kristijan Rašić izvješćuje vijećnike da su dobili zahtjev za produljenje korištenja prostora od stranke SDP - a. Navodi da su termini isti i da stranka želi samo produljiti prostor.
Otvara raspravu.
Nakon kratke rasprave Vijeće jednoglasno donosi sljedeći

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Žitnjak suglasno je s produljenjem prostora MS Žitnjak te:

- donosi zaključak o korištenja prostora MS Žitnjak stranci SDP-Žitnjak, koju zastupa Sead Halilović, i to u terminu četvrtkom od 18,00 – 22,00 sata.


Ad 4.) Aktualna komunalna problematika.

Vijećnik Mile Komljenović postavlja upit o otpadu koji se navozi uz Radničku cestu pokraj željezničke pruge. Napominje da se nalaze velike količine smeća koje su ruglo za ulazak u naselje. 
Predsjednik objašnjava da je predmet prijavljen i u postupku. Navodi da će se postaviti New Jerseye kao zaštitna ograda.
Vijećnica Kristina Topolovec ukazuje na problem bacanja smeća u dvorište mjesne samouprave na što predsjednik odgovara da tu na žalost nema nikakve pomoći.
Predsjednik Vijeća Kristijan Rašić napominje da je dobio mail Osnovne škole Žitnjak u kojem traže suglasnost Mjesnog odbora Petruševec i Vijeća Gradske četvrti Peščenica – Žitnjak za oslikavanje bukobrana u zoni Osnovne škole. 
Napominje da je njihova ideja da se bukobrani urede dječjim radovima i naljepnicama kako bi ukazali da se iza njih nalazi Osnovna škola i kako bi bili ugodniji oku.
Otvara raspravu.
Nakon kratke rasprave Vijeće jednoglasno donosi sljedeći  

Z a k l j u č a k
o oslikavanju bukobrana kod Osnovne škole Žitnjak 

Vijeće Mjesnog odbora Petruševec razmotrilo je i podržava zamolbu Osnovne škole Žitnjak, te predlaže Vijeću Gradske četvrti Peščenica-Žitnjak da također da svoje mišljenje o projektu:

1. oslikavanja bukobrana kod OŠ Žitnjak (bukobrane bi oslikala djeca OŠ Žitnjak)
1. zamolba OŠ Žitnjak u prilogu
1. ovaj zaključak dostavlja se Vijeću Gradske četvrti na postupanje.
[bookmark: _GoBack]
Predsjednik Vijeća Mjesnog odbora Kristijan Rašić ukazuje na problem policijske ophodnje koja je tražena na prethodnim sjednicama ali još nije stigao nikakav odgovor, pa predlaže da se pošalje požurnica kao i za zaštitne stupiće kod škole za koje nije stigao nikakav odgovor.
Otvara raspravu.
Nakon kratke rasprave Vijeće se jednoglasno slaže da treba slati požurnice.


Predsjednik Vijeća Mjesnog odbora Kristijan Rašić ukazuje da su ispred škole na nogostupu kod pješačkog prijelaza razbijena dva stakla na zaštitnoj ogradi te bi se isti trebali postaviti da ne dođe do ozljeđivanja djece.
Otvara raspravu:
Nakon rasprave Vijeće jednoglasno donosi 

Z a k l j u č a k
o postavljanju stakla na zaštitnu ogradu kod OŠ Žitnjak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postave dva stakla na zaštitnoj ogradi kod OŠ Žitnjak (kod pješačkog prijelaza)
· ovaj zaključak dostavlja se Vijeću Gradske četvrti na postupanje.

Vijećnici raspravljaju o zahtjevu vraćanja Božićnog bora koji je dugo godina bio na početku ulice Žitnjak.
Nakon rasprave Vijeće jednoglasno donosi

Z a k l j u č a k
o vraćanju Božićnog bora u ulicu Žitnjak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u okviru svoje nadležnosti pokrene postupak: 

· vraćanja Božićnog bora u mjesecu prosincu na dugogodišnju lokaciju na ulazu u ulicu Žitnjak
· ovaj zaključak dostavlja se Vijeću Gradske četvrti na postupanje.


Ad 5.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.
Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/23-003/2560
URBROJ: 251-13-11-11/006-23-3
Zagreb, 28. prosinca 2023.

Predsjednik
Vijeća Mjesnog odbora
Petruševec
_______________________
 Kristijan Rašić
